ดิฉัน ฝังยาคุมกำเนิดแบบ3ปี 2ปีแรกประจำเดือนไม่มาเลย พอมาปีที่3 เริ่มมีประจำเดือนออกมา เปนได้ 4-5วันแล้วก้อหายไป ซักอาทิตย์นึง ปรำจำเดือนก็มาอีกนี้เปนมาเปนเดือนแล้ว เปนทุกวัน เปนเดือนๆเลย อย่างทราบว่า ผิดปกติไหมค่ะ ควรทำไงดี
สวัสดีค่ะ ผลข้างเคียงของยาฝังคุมกำเนิดที่พบได้บ่อยคือ อาจทำให้มีเลือดออกกะปริดกะปรอย ประจำเดือนมาไม่สม่ำเสมอ มีประจำเดือนมามากได้ โดยมักเกิดในช่วงปีแรกที่ฝังยา หรือในบางรายอาจทำให้ประจำเดือนขาดหายไปสำหรับในกรณีของหนูฟ้า หากในช่วง 2 ปีแรกประจำเดือนขาดหายไป และต่อมาในปีที่ 3 มีเลือดออกกะปริดกะปรอยทุกวันติดต่อกันนานเป็นเดือนดังกล่าว ถือเป็นอาการที่ผิดปกติ แนะนำให้ไปพบสูติ-นรีแพทย์เพื่อพิจารณารับยาฮอร์โมนเอสโตรเจนเสริมหรือพิจาณาถอดยาฝังออกค่ะ เพราะหากปล่อยทิ้งไว้ จะทำให้เสียเลือดมาก อาจเกิดภาวะโลหิตจางตามมาได้ค่ะ